Abaoe he yaouankiz e oa bet bepred ur charnedig gant Aela, ur charnedig a skrive ennañ kement tra a choarveze ganti, betek hech analadenn ziwezhañ. Den nen doa morse lennet anezhañ, Rafael zoken. Ur wech marvet Aela e klaskas Rafael ar  charned e pep lech. Nen kave e nep lech. A-benn ar fin e kavas anezhañ ganti. Kregiñ a reas da lenn, diaes e spered un tammig o lenn ar pezh he doa skrivet e wreg. Met kenderchel a reas evelkent. Un istor sioulik e oa, istorioù yaouankiz, he dimez gantañ... Laouen e oa o welet penaos e kare-hi anezhañ. Ranngalonet e teuas da vezañ. Kenderchel a reas tamm-ha-tamm gant lennadenn ar charnedig, met brumennek e teuas e zaoulagad da vezañ; ne chelle mui lenn reizh. Bamet e chome dirak ar chaier. Miliadoù  a zaeroù a ziveras diouzh e zaoulagad, huchal a reas, sot e oa. E glevout a reas Sterenn, ha tostaat outañ, pennfolliñ a reas ivez. Spontet-mik e oa, met lenn a reas ar charnedig ivez, dres evel he mignon. Ken doaniet e voent o-daou gant ar cherse avat, ken e lammjont el lenn.